Roberto Rivelino

Roberto Rivelino (* 1. január 1946, São Paulo) je bývalý brazílsky futbalový reprezentant.

Je synom talianskych imigrantov z Macchiagodeny. Preslávil sa charakteristickými fúzami, tvrdými priamymi kopami z veľkej vzdialenosti, dobrými prihrávkami a svojským spôsobom kontroly lopty. Je považovaný za jedného z najlepších ofenzívnych stredopolarov svojej generácie.

Väčšinu svojej klubovej kariéry odohral v drese Corinthians. V roku 1974 prestúpil do Rio de Janeira, konkrétne do klubu Fluminense. Rivelino debutoval na majstrovstvách sveta 1970, kde odohral výborné zápasy a spolu so spoluhráčmi akými boli Pelé, či Tostão získali pre Brazíliu tretí titul majstra sveta. Rivelino neskôr reprezentoval Brazíliu aj na Majstrovstvách sveta 1974 a 1978. 

 Zdroj 

 Externé odkazy 
 Planetworldcup.com 

Kategória:Brazílski futbalisti
Kategória:Hráči Corinthians
Kategória:Hráči Fluminense FC
Kategória:Hráči Majstrovstiev sveta vo futbale 1970
Kategória:Hráči Majstrovstiev sveta vo futbale 1974
Kategória:Hráči Majstrovstiev sveta vo futbale 1978
Kategória:Majstri sveta vo futbale
Kategória:Osobnosti zo São Paulo